90 яшьлек Һава Хәмидуллина Җиңү көнен бәйрәм иткәнне күрергә хыяллана

	“Ул авырлык кемгә килмәгән...”
Бу -  Һава апа Хәмидуллинаның бер шигыреннән өзек. Арча районының Кече Мәтәскә авылы кызы Һава апа. Балачагы булмаган буынның бер вәкиле.  	 Япь-яшь ирен җир куенына салып, дүрт баласы белән тол калган әнисе  Бибимәйсәрә апага Һава зур таяныч була ул чакта. 14 яшеннән фермада сыер сава башлый. Җәен кирпеч сугып, шулардан авылда  ферма да төзиләр.  Колхозлашу елларында  әтиләреннән соң   сыерлары  да  үлеп киткәч, абзарда шул үле малкайны кочаклап төн чыкканы бүген дә күз алдында аның. Җитмәсә, атларын да колхозга алалар. Ана кеше  көнне төнгә ялгап эшләве барәбәренә  балаларын ач үлемнән саклап кала. Тегүен дә тегә, чигә, бәйли, юрганын да сыра. Һава кайда да ярдәмче була... 1939 елда Бибимәйсәрәнең өлкән  улы Котдусны армиягә алалар. Ә авылда калган  яшьләр тормыш авырлыгын уен белән булса да онытып торырга тырыша,  спектакльләр куялар, шуларны күрсәтергә  күрше авылларга йөриләр.    
	Люция ХӘБИБУЛЛИНА	
Шәһри Казан

	№   |  	


